Seattle
Seattle on linn Ameerika Ühendriikides Washingtoni osariigis, Kingi maakonna halduskeskus. Seattle on rahvaarvult osariigi ja USA Pacific Northwesti regiooni suurim linn. Linn asub Pugeti väina ja Washingtoni järve vahel, umbes 155 km USA-Kanada piirist lõuna pool. Seattle'it tuntakse kui grungemuusika, Jimi Hendrixi, Boeingu, Starbucksi, Amazon.com-i ja Microsofti sünnilinna. Linna hüüdnimi on Emerald City ('smaragdilinn'), kuid seda hüütakse ka Rainy Cityks ('vihmane linn'). Kunagisest metsatööliste linnast on tänapäevaks saanud üks USA olulisemaid kultuuritrendide suunajaid ning noorusliku ettevõtluse ja kõrgtehnoloogia keskusi.